যোবায়ের ভাইয়ের আব্বা বলেন, “সে দিন যোবায়ের বাড়ি হতে শেষবারের মত যায় তখন আমি বলেছিলাম, যোবায়ের! বাংলাদেশের দূর-দূরান্ত হতে শিবিরের ছেলেরা এসে লেখাপড়া করে, অনেক সময় ছাত্রলীগের শয়তানরা তোমাদের মেরে ফেলে। ঐ সমস্ত ক্ষতিগ্রস্ত ছেলের পিতা-মাতা কিভাবে খবর পায়? সে বলল, বাবা আলাহ পাকের রহমতে শিবিরের ভাইয়েরা সমস্ত ব্যবস্থা করে থাকেন। এ পর্যন্ত ৯৯ জন দ্বীনি ভাই শহীদ হয়েছেন। ওর কথা শেষ না হতেই আমি বললাম, তুমি কি একশজন পূরণ করতে চাও? এই কথা বলার সাথে সাথে আমার অন্তর কেঁপে উঠল, আমি যোবায়েরের মুখের দিকে তাকিয়ে দেখলাম, ও মিষ্টি সুরে বলল “আল্লাহ পাক দয়া করে কবুল করলে।”